Trondheimsgruppen av NRRL er en lokal gruppe radioamatører i Trondheim. Gruppen er upolitisk organisasjon tilsluttet Norsk Radio Relæ Liga siden 1939, og bruker i all hovedsak kallesignalet LA2T i sine virksomheter. Gruppen drives på dugnad av frivillige. miniatyr|LA2Ts gruppelokale på Lialøkken, Trondheim Gruppens lokaler er på Lialøkken, like utenfor Trondheim sentrum. Her disponerer medlemmene tre godt utstyrte radiostasjoner, samt tilgang til verksted og sosial sone. LA2T er en del av NRRLs reserve til nødsambandstjenester, og stiller ved nød- og katastrofesituasjoner med radiosamband der dette trengs. Dette kan være i form av håndholdte radiosendere, APRS-sporing, mobile radiorepeatere, eller opprettelse av stasjoner med mulighet for toveis tale- og datakommunikasjon på radioamatørbåndene.